
Polgár István 


Ünnep varázsa 


Megjött a gólyánk. 

Kunkori fűszál bújik zölden. 

Mi kényszerít, hogy ezt fütyüljem?; 
— Szántani kék, tavasz vagyon. . . 


Amott egy lány les. 

Ibolya kajla kalapomon, 

azt lesi; bízik, neki adom. 
Bele is tűzöm csillogó hajába. 


Ünnep varázsa. 


Az égen habos fellegek úsznak. 


Igaz-e, rég nem láttatok búsnak? 
Most is gyümölcsfát fogok oltani. 


"Egész Magyarország felszabadult!" 


— adta hírül a Szabad Nép — a mai Népszabadság elődje — az 1945. április 5-i 

. számában. 1944 szeptemberétől tartott a harc. Battonyánál lépett hazai földre a legelső 
felszabadító szovjet katona. A Vas megyei Nemesmedves község volt az utolsó, mely 
felszabadult. Hosszú, kilométerekben nem kifejezhető ez a távolság. Vérben, 
félelemben, izgalomban, életben-halálban mérhető ez csupán. Hány száz és ezer szovjet, 
bolgár, román harcos és magyar önkéntes hős fejezte be magyar földön az életét! 
Hánynak tudjuk és hánynak nem ismerjük még csak a sírját sem. Háború volt, 
elnyomás, üldözés. Aztán béke következett, szabadság. Szavak, szavak — ha nem 
tudjátok, mi mindent jelentenek! Ezt az időszakot, ti kedves kisdobos olvasóink már, 
csak könyvekből, izgalmas filmekből és a televízióból ismeritek. Ha jól meggondoljuk 
— a ti szüleitek is kisgyerekek voltak, szerencsére nem sokat tudnak a háborúról. 

Pedig azóta a szép áprilisi nap óta is tart a háború. Valahol, a világ valamelyik részén 
— akár a hétfejű mesebeli sárkány — a háború felemeli félelmetes fejét, s könny, félelem, 
fájdalom marad a nyomában. Apátlan-anyátlan gyermekek, akiknek szüleit megölte 

a fegyver, nyomorékok, akiknek az élet teher. . . És a legelső atombomba robbanása 
ma, sok esztendő múltán is szedi az áldozatokat még. 

Hogyan élünk mi ma? Úgy, ahogy azt a háború alatt el sem tudtuk képzelni. 

Dolgozni kell, és akkor minden sikerül, minden elérhető. És ha családi körben erről 
beszélünk, nagyapám mindig hozzáteszi : — És egészség legyen még, édes fiam! 

olvasd el 


A KISDOBOS ÁPRILISI MELLÉKLETE 
ódját 


Az elkészítés m 


a Dobra verjük oldalon 


sakkozni és dominózni, és nagyon szeretek nyerni. 
Csak akkor játék a játék, ha nyerek. 


A televíziót is szeretem nézni: mindegy, hogy mi 
a műsor, az se baj, ha csak a monoszkóp látható. 
Nagyon szeretek énekelni, és mindig nagyon han- 
gosan énekelek. 
Szörnyen szeretem a Vörös lovasokról szóló törté- 
neteket, de mindig ők győzzenek. Szeretek a tükör 
előtt állni és fintorokat próbálni, mintha én volnék 
a paprikajancsi a bábszínházból. A sprotnit is na- 
gyon szeretem. ; 
Szeretem a Kancsilról szóló meséket. Kancsil 
okos és pajkos kis szarvas. Vidám szeme, kicsiny 
Szarva van és sima, rózsaszín patái. Amikor majd 
nagyobb lakásunk lesz, megvesszük Kancsilt, és a 
fürdőszobában fog lakni. Szeretek még pancsolni 
a sekély vízben, két kézzel a homokos fenékre tá- 
maszkodva. 

Felvonulásokon szeretem a vörös zászlót lengetni, 
és harsányan kiabálni. 
Nagyon szeretek telefonálni. 


VAS 


5. (eg 


tázni ókori harcosok és bivalyok fejét. Egyszer 
gyúrtam egy fajdkakast, megmintáztam az óriási 
cárágyút. Mindezt szívesen adom ajándékba. 

Olvasás közben szeretek kétszersültet vagy más 
valamit rágcsálni. Szeretem a vendégeket. 

Nagyon szeretem a siklókat, a gyíkokat és a bé 
kákat. A zsebemben hurcolom őket. Szeretem, 
amikor a béka láttán nagymama felkiált: ,, Vigyétek 
innen ezt a rondaságot!" — és kiszalad a szobából, 
Szeretem, amikor ebéd közben egy kis sikló kígyó- 
zik végig az asztalon. : 

Szeretek nevetni... Néha semmi kedvem sincs 
nevetni, de kényszerítem magam, nevetést préselek 
ki magamból — és lám, öt perc múlva már valóban 
nevethetnékem támad. ; 

Amikor jó hangulatom van, akkor szeretek ug- 
rálni. Egyszer apával az állatkertbe mentünk, és én 
körülugráltam őt az utcán, ő pedig megkérdezte: 

— Mit ugrálsz? 

— Azért ugrálok, mert te vagy az én papám! 

És megértette! 

Szeretek az állatkertbe járni. Olyan csodálatos 
elefántok vannak ott. És van egy kiselefánt is. 
Amikor majd tágasabb lakásunk lesz, veszünk egy 
kiselefántot. Garázst építek neki. ; 


pufog, és érezni a benzinszagot. 
Szeretek cukrászdába járni — fagylaltot enni és 
szódavizet inni rá. Csiklandozza az orromat, és 
könnyes lesz tőle a szemem. i 
" Amikor a folyosón szaladok, szeretek teljes erő: 
ből trappolni. 
Nagyon szeretem a lovakat, olyan szép és jóságos 
a pofájuk. 
Sok mindent szeretek ! 


nem szeretek! 


Nem szeretem, ha a fogamat kezelik. Mihelyt 
megpillantom a fogorvosi széket, legszívesebben 
a világ végére szaladnék. Nem szeretem, amikor 
vendégek vannak nálunk, és nekem fel kell állni 
. székre és verset mondani. 
Nem szeretem, amikor apa meg anya színházba 
megy. 
. Ki nem állhatom a lágy tojást, amikor felkeverik 
a pohárban, kenyeret aprítanak belé, és nekem meg 
kell ennem. 
Azt se szeretem, amikor anya sétál velem, és egy- 
szer csak összetalálkozik Róza nénivel! 
Ilyenkor csak egymással beszélgetnek, én pedig 
nem tudom, mit csináljak. 
. Nem szeretek új ruhában járni, olyan vagyok 
benne, mint a fabábu. 
Amikor indiánosdit játszunk, nem szeretek sá- 
padtarcú lenni. Ilyenkor abbahagyom a játékot, és 
kész! Amikor pedig rézbőrű vagyok, nem szeretek 
ogságba esni. Úgyis megszököm. 
Nem szeretem, amikor nyernek tőlem. 
Nagyon nem szeretem, amikor elvágom a keze- 
met, és ráadásul jóddal kenik be az ujjam. 
. Nem szeretem, mikor a felnőttek minden pillanat- 
ban ide-oda rohangálnak, az egyik serpenyővel, 
a másik teáskannával, és így kiabálnak: 
— Gyerekek, ne lábatlankodjatok itt! Vigyázz, 
forró a fazék! 

Amikor pedig lefekszem, nem szeretem, hogy a 
zomszéd szobában kórusban éneklik : 
— Gyöngyvirág, gyöngyvirág. . . 
És nagyon, nagyon nem szeretem, amikor a kis- 
fiúk és a kislányok a rádióban öreges hangon, fel- 
hőtt módra beszélnek. 


Fordította: Gellért György 


Képes Géza 

[4 
Aprilis 
Zsong, zsong, zsibong, 
dalolva dong 
a kertben a mandulafa. 
Méh, millió! 


S porzik a hó, 
az ágak könnyű hava. 


A Medve-hegy 

füle megett 

piros pamat nőtt, míg aludt — 
átfogva lágy 

zöld derekát 

táncol véle a lomha út. 


Pöttöm leány 

ruhája, lám, 
madárhangokkal pöttyözött; 
tipegve lép, 

nevet feléd, 

hajába kék szellőt kötött. 


Köröskörül 
a föld örül 


s az ég csillámlik, mint a gyöngy; 


lomb és a rét 
vad lázban ég: 
fény lobban és a munka döng. 


Zsong, zsong, zsibong, 
dalolva dong 

a kertben a mandulafa. 
Fény, föld, virág — 
zeng], új világ — 

friss dallamú, tiszta szava! 


Birkás Ákos rajzai 


ida Győző rajza 


Vagy Katalin: Mától kezdve tegezhetsz 


pw LA 


Szilvia elmélyülten csavargatta Öcsi fülét. De csak 
az egyiket, mert nem vette még észre, hogy kettő van. 
Később a szemét próbálta kinyomni. Megcélozta, de fél- 
úton meggondolta a dolgot, bekapta az ujját a szájába. 
Aztán a nyálas kezével tapogatta Öcsi arcát. 

Öcsi még soha nem örült így Szilviának. Mert ha nem 
nyaggatja, talán kirohan az udvarból. Úgy izgult! Meg- 
kezdődött a szavazás. 

Szabó András pont hétkor jött le, ahogy ígérte. 
Hozta a gitárját is, ami elég baj. Mert a zeneszóra mind 
kijöttek a felnőttek. Már mindenki hazaért, tele lett 

velük minden folyosó. A Duna jegén lehettek ennyien, 
amikor Mátyás királyt választották. 

Szabó András ismertette a választás módját. 

— Gyerekek! Hét név van a papírokon. Mindannyió- 
tok neve rajta van. Mert mindenki lehet elnök, miért ne!? 
Zsolt szétosztja a lapokat. 

Zsolt szétosztotta. Olyan ünnepélyes arcot vágott, 
mint elsőben, amikor szavalt az évnyitón, és belesült. 
De a többiek is izgulhattak, mert gyűrögették a papírt. 

Szabó András is észrevette. 

— A papírt ne gyötörjétek, mert az a szavazócédula. 


csak egy nevet hagyjatok rajta. Azét, akit elnöknek 
akartok. A többi nevet húzzátok ki. Világos? 


Kórusban mondták, hogy igen. A csecsemők azt hit- 
ték, hogy ez valami új játék. Ők is kiabálták: igen. . . 
igen... már aki tud közülük beszélni. Szilvia például 
a falat ette. Nyomban hozzáfogott, amint Öcsi letette 
a földre. Senki sem figyelt rá. Egymástól is elhúzódtak, 
úgy dolgoztak a papíron. A szavazás titkos, így kell 
EZEL... 

— Készen vagyunk? — kérdezte Szabó András, mert 
úgyis látta, hogy igen. — Az összehajtott cédulákat 
kérem ide a kalapba. 

Kis zavar támadt. 

— Azaz nincs is kalapom. Sose hordok. Télen se... 

Ivánka bácsi besétált a középre. 

— Tudtam én azt, kérem. Már hoztam is az enyémet. 
Mindenre nekem kell gondolni. 

A gyerekek bedobálták a cédulákat a kalapba. Ivánka 
bácsi jól megkeverte. Így látta a tévében a nyeremény- 
sorsolást. 

— Olvasom a neveket — hirdette ki Szabó András. — 
Számoljátok! Aki a legtöbb szavazatot kapja, az a gye- 
rek-lakóbizottság elnöke. Tehát: Döme... Döme... 
Döme... Öcsi. . . 

Piri aprót sikított. Öcsi meg izgalmában azt mondta : 

— Jelen! 

— Folytatom — Szabó András szétcsavarta az utolsó 
három cédulát — Döme. . . Piri... Döme... És nincs 
tovább! 

— Döme győzött. Öt szavazat Döméé a hétből — ezt 
egy felnőtt kiabálta fentről. Mintha a gyerekek nem tud- 
nának számolni. . . 


— Ki nem szavazott Dömére? — kérdezte Zsolt har- 
ciasan. 

— A szavazás titkos volt, komám! — intette le Szabó 
András. — Nem szokás utólag számonkérni! 


— De én igenis megmondom! — ugrott elő Piri a cse- 
csemők közül — András bácsinak is, meg mindenki- 
nek... Én szavaztam Öcsire! Mert ő találta ki ezt az 
egész gyerek-lakóbizottságot, akkor ő legyen az elnök. 
Különben nem igazság! 

Öcsi most kezdte el mondani az egyszeregyet. Csak 
magában persze, oda-vissza. Mesélte valaki, hogy sírás 
ellen ez használ. 


— Teljesen igazad van Pirike — hallotta Szabó And- 
rás hangját, a hatos szorzótábla közben — Öcsié az 
érdem. Mindenki tudja. Aki nem tudja, annak most ki- 
hirdetem — ezt fölfelé mondta, a felnőtteknek. — De 
Pirikém, ha a többség Dömére szavazott, akkor a gye- 
rekbizottság elnöke bizony Döme lett! Halljuk az elnö- 
köt! 

Döme ott állt a szőnyegporolónál egész idő alatt. 
Most fölült a korlátjára, aztán le is ugrott rögtön. 


Inkább megcsinálná a lólengést is, ha már szerepelni 
kell. 

— Én még sose voltam elnök — nyögte keservesen. — 
És nem is tudom, mit kell csinálni. De majd kigondolom. 
Azt már kigondoltam, hogy mindenki mondja meg, mit 
szeretne csinálni. Pirike maradhat a háztáji bölcsődében 
például. Például Öcsi meg liftezhet. . . 

— Én nem akarok liftezni! — Öcsi akkorát kiabált, 
hogy Szilvia sírvafakadt az ölében. 


Szabó András játszani kezdett a gitáron. 
— Akkor most kezdődhet a bál. Kezdődhet a bál? — 


A kérdőmondat a felnőtteknek szólt. Mert még min- 
dig ott álltak a folyosón, volt, aki ott ette a vacsorát. 
Bólogattak, nevetgéltek. Csak Ivánka bácsi kötözködött, 
hogy nyolc órára legyen vége a lármának. Szabó András 
megígérte, hogy fél kilencre vége lesz. 

A két Bakos lány már táncolt is, egymással. Mert 
a fiúk csak támasztották a falat. A kicsik a zene ütemére 
szórták egymás fejére a homokot. 

Piri odaszaladt Öcsi elé. 

— Hölgyválasz — mondta kedvesen és meghajolt. 

Öcsi már eddig is észrevette, hogy az egyszeregy sírás 
ellen nem használ. Most még Piri itt. .. Már nyelni is 
alig bírt. Mint amikor Nagyi akarja öblögetni sós víz- 
zel, úgy szorult a torka. Nagy kár, hogy nem ment mégis 
világgá... Hát legalább hazamegy. 


Az ajtóban Szabó András állta útját. Játszott tovább 
a gitáron, nem hallhatták a többiek, hogy mit beszél. 


— Miért adtál kosarat Pirikének? És miért nem válla- 
lod tovább a liftezést? 


— Csak. 


— Mindjárt gondoltam. Ne duzzogj a vereségen, kis- 
komám! Más lett a győztes; van ilyen. Viseld férfiasan! 


— Férfiasan? — Öcsi most már végleg sírt. 


— Csak azért mondom, mert a barátom vagy! — 
mondta Szabó András komolyan, és ide-oda billegett. 
Azt hihetné valaki, hogy ő is táncol, pedig csak így 
fedezte Öcsit. 


— Ne tessék úgy elkapkodni... azt a barátságot. 
Mert tudja meg András bácsi... én a liftpénzből. . . 
szóval nem adtam a liftpénzt a közösbe, hanem... 
sorba fagylaltoztattam a srácokat. . . hogy rám. . . szó- 
val nem bántam volna, ha rám szavaznak. 


Szabó András akkor már énekelt. Nem a hír halla- 
tára, az biztos. Csak nehogy abbahagyják a mulatozást 
a többiek. Aztán, amikor már újra ropta mindenki a tán- 
cot, akkor felelt Öcsinek : 


— Hát a pénzt tedd vissza sürgősen! Ez az első. Adok 
kölcsön, aztán majd megadod. Gyűjts papírt, vagy üve- 
get, te tudod. . . Másodszor: hogy bevallottad ezt a dol- 
got, ez rendes volt! Férfiasan viselkedtél kissomám! 
Mától fogva tegezhetsz! 


Hol volt, hol nem, 
a Dunában, 
volt egy csöpp aranyhalacska, 
olyan kicsi, mint az ujjam, 
a legeslegkisebb ujjam, 
volt hát egy aranyhalacska, 
aki mindig maga úszkált 
i Duna fodros hullámában; 
3 úszkált apja háza körül, 
I sétált le és föl a vízben, 
fickándozott a farkával, 
mis egy ízben 
találkozott a csukával, 
a Duna 
és minden vizek urával. 


Úszott a nagy uszonyával, 
iszonyú nagy uszonyával, 
fröcskölte a vizet fennen, 
olyan gyorsan ment a vízben, 
mint a villamos a parton, 
vagy annál is sebesebben. 


Meglátta a csöpp aranyhal 
s ráköszönt, de gyönge hangon: 
— Jónapot kívánok, 

csuka bácsi! 

Hogy tetszik lenni ? 

Mit tetszik csinálni? 

Azt mondta erre a csuka, 
a Duna 

és minden vizek ura: 

— Hallod-e, te kölök! 
Kinevetsz ? 

Mindjárt elnáspángollak, 
hogy meggebedsz! 


— (Csuka bácsi kérem, 

én nem mevettem, 

csak köszöntem — 

felelt az aranyhalacska ; 

de a csuka, 

a Duna I 

és minden vizek ura, 
MINZSSN csak azt mondta : 
— Megállj !... 

S a méregtől, 

ha lett volna neki, 

csak úgy kunkorgott volna 
a bajsza. 


A költőnek ez a verse . 
a Kisdobos 

1956. februári számában 

jelent meg először 


Árendás József rajza ! 


Azzal magát fogja — Micsoda? — 
és az aranyhalaecska után úszik nyomba. Kiált az aranyhalacska apja, 3: 
Menekül ám a csöpp aranyhal, — méghogy megver a csuka ? ! 
nem mert szembeszállni olyan nagy hallal, Azzal a söprűjét kapja j 
mint a csuka, és úgy elveri a csukát, j 
"a Duna a Duna ! 
.és minden vizek ura. és minden vizek urát, 
. Úszik hazáig sebesen, hogy azóta az aranyhal fiát, j 
"hazaért csuromvizesen, azt a csöpp halacskát, , 
nyomában úszik a csuka, azt a kicsit, j 
a Duna icipicit, ; 
. és minden vizek ura. olyan kicsit, mint az ujjam, j 
. Tsupsz! a legeslegkisebb ujjam, j 
Udvarukra úszik mindig, 
a csöpp aranyhal; mindenkor, 
ott söpröget az apja i mindenütt 


egy söprűvel, de naggyal. 
Kai 5 fiát: ij 

— Hát te, fiam, 

honnan loholsz ugyan ? 

— Jaj, jaj, — mondja az aran 
a csuka úszik a nyomomba. 
. Köszöntem neki, de hiába, 
azt mondta : 
 , Hallod-e, te kölök! 
Kinevetsz ? 
. Mindjárt elnáspángollak, 

TNBERÁSÁSE a al) 


békiben evés; hagyja... 


Nincsen abban semmi trükk 


Utazás gipszben, pincében, időben 


Már messziről láttam, hogy a tér megváltozott. 

— Jé, megint felszerelték a hintákat! 

— És mindent átfestettek pirosra. 

— Éljen! — harsogtuk s azzal futásnak eredtünk. 
Egyszerre zöttyentünk bele egy-egy hintába és máris re- 
pültünk, Terka húgom, meg én. A szatyor, bendőjében 
a pénztárcával, kulccsal és üres üvegekkel, ott csücsült 
a hintaállvány tövében, akár a szófogadó kutya. 

Tiszta szerencse, hogy a kezemben nem maradt. Most 
itt csörömpölne minden, és egyáltalán nem tudnám le- 
hagyni a húgomat. Így is igyekeznem kell. 

Igyekeztem, de hiába. Terka úgy belelendült, hogy 
lehetetlen volt követni. 

Hogy csinálja? Száll, száll, és persze, világít a képe 
a boldogságtól. 

— Jól van, győztél. 1:0, de most próbáljunk meg ki- 
ugrani. 

— Kiugrani? 

— Aha! 

— Azt nem. Anya azt mondta, nem szabad. 

— Félsz? 

— Félek — hagyta helyben Terka, és visszaadta ma- 
gát a szélnek, a repülésnek. 

A húgom már egyáltalán nem kicsi. Régen, ha félt 
valamitől, csak küszködött ökölbe szorított kézzel, és 
nem tudta elszánni magát se a visszavonulásra, se a féle- 


lem legyőzésére. A segítséget meg elutasította. Mindig 
maga akart kikerülni a pácból, attól a perctől kezdve, 
amikor először magához ragadta a spenótos kanalat, 
Most meg, lám, úgy megizmosodott benne a bátorság, 
hogy a félelmét is meg meri vallani. 

— Én azért megpróbáljam? 

— Hát... 

A hinták némán lengtek. A tavaszi esők még nem 
értek rá kimosni a tengelyek olajozását. Szürkült, hűvö- 
södött. Élveztem a laza lengedezést és vártam az alkal- 
mas pillanatot. Aztán meg már nevetséges lett volna ki- 
ugrani, mert túlságosan lelassult a hinta. 

— Képzeld, én sem mertem. Hát nem röhejes? 

— Tavaly óta nem gyakoroltad — rándított a vállán 
Terka. 


Kiszálltunk, felkaptam a szatyrot és újból nekiira- 


modtunk, pedig a közért, ahová indultunk, még (gy jó 


órán át nyitva tartott. Aztán egyszer csak ott volt a kor- 


lát. Mindig is ott volt. Nem értem, hogy feledkezhettem 
meg róla. Alacsony, vastag csőkorlát, afféle képletes 
kerítés. Bármelyik totyogó baba könnyedén átjuthatott 
rajta. Nekem meg valahogy beleakadt a bal lábam. 
A jobb már a túloldalon volt, fékezésről szó sem lehe- 
tett. Kivágódtam a járdára. A jobb kezembe éles fájda- 
lom nyilallt, és nem tudtam megmozdulni. Éreztem 
a poros betonjárda szagát. 

— Na gyere, ne vacakolj itt — szaladt vissza Terka. 

— Mindjárt, csak előbb összeszedem szétszóródott 
csontjaimat — próbáltam úrrá lenni a helyzeten, de for- 
dítva sikeredett: a helyzet lett úrrá rajtam. Ahogy meg- 
mozdultam, folyni kezdtek a könnyeim. — Terka, én 
hazamegyek. Tudod, mit kell vásárolni? 

— Tudom, hát. Nem olyan sürgős. Próbálj meg fel- 
állni, aztán majd meglátjuk. 

Megpróbáltam, és csodák csodája, csak a kezem fájt. 
Pontosabban, annyira fájt a kezem, hogy mást nem 
éreztem. 

— Eltört a kezem — jósoltam, míg Terka a szatyor 
tartalmát szedegette és ellenőrizte. 

— Biztos? 

— Azt hiszem. 

— Akkor siessünk telefonálni. 

Így esett, hogy aznap nem tejet vacsorázott a macs- 
kánk és a másnapi reggelihez is hiányzott a ropogós 
sóskifli. Terka telefonálgatott. Előbb a körzeti orvos- 
nak, aztán a kórháznak, majd az ügyeletes kórháznak. 
Szép sorjában, ahogy tanácsolták neki, mert éppen 
műszakváltás volt. Az egyik helyről már hazament az 


. orvos, a másikra meg még nem érkezett meg. Utoljára 
taxiért telefonált a húgom, mert nem a lábam tört el. 
A kórházban kárvallottak hada táborozott, így öreg este 
lett, mire hazaértünk. Magyarázkodásra nem volt szük- 
ség, beszélt helyettünk begipszelt karom. Amikor már 
. minden ijedelmen és sajnálkozáson túljutottunk, amikor 
már nyugodtan és felettébb álmosan ültem az ágyamon 
apukám pizsamakabátjában, bejött anyukám: 

— Egy hét múlva jönnek a festők. Így állapodtunk 
meg. Rátok is számítottam, azt hittem, négyen addig 
kiselejtezzük a régi lapokat, folyóiratokat. 

— Most számíthatsz ránk csak igazán! Te itthon 
leszel, mi sem megyünk napközibe, elvégre törött kézzel 
nem labdázhatok. Terkának meg segítenie kell balkezessé 
vált testvérén. Tudod, imádok selejtezni. . . 

Másnap délben a húgom még gyorsan összeütötte 
a leckéjét, de én bal kézzel nem írhattam, hát mentem is 
rögtön az irattárba. Az irattár nálunk a pince volt, de 
amikor azt torkig tömtük, irattár lett apa szobája, sőt 
az előszoba is. Ezért adta ki anyukám a jelszót: selej- 
tezzünk! 

— Nem várhatom meg, míg a papír mindenhonnét 
kiszorít minket — szólt szelíden apának, nagyjából úgy, 
mint mikor védőoltásra akarunk rábeszélni valakit. 

Hanem, apának mondhatta. Még a gondolat is fájt 
neki. Belátta ő anya igazát, csak hát a nyomtatott betűk 
az ő testrészei voltak. Szabályosan beleépültek, mint 
a sejtek. 

Ami azután jött, nem védőoltás volt, hanem hosszas 
műtét. Szegény apa tűrte, tűrte, de közben olyan fancsali 
képet vágott, hogy mi hárman nem is tudtuk, sírjunk-e 
vagy nevessünk. 


A harmadik napon, amikor már a pince legmélyén 
bányásztunk, ismeretlen alakú és színű csomagra buk- 
kantam. Addig is ezerféle nyomdai termékkel találkoz- 
tam, hát kíváncsian betűzgettem a legfelső, poros lapot: 
KISDOBOS 1952. április. Nahát! Újra elolvastam. 

— Apa, ez valami trükk? — cipeltem át a csomagot 
apukám felségterületére. ji 

— Hogy-hogy trükk? 

— A KISDOBOS nem ilyen. 

— De ilyen volt. Az újság is születik, fejlődik, válto- 
zik, meg-megújul, esetleg meg is szűnik. A Kisdobos 
1952 áprilisában született, pontosabban, akkor ala- 
pították. 

— Miért éppen akkor? 

— Nálunk akkor érett meg rá az idő. A kisiskolások 
végre olyan újságot kaptak, amely csak az övék volt. 
Magam is közéjük tartoztam. Minden hónapban vár- 
tam, hogy a színes olvasnivalót lapozgathassam. Látod, 
meg is őriztem. Bár, őszintén szólva, nem emlékeztem 
már pontosan, mi is lett az első két évfolyammal, amit 
összegyűjtöttem. A többit csak azért nem, mert közben 
úttörő lettem, és apám nem adott pénzt Kisdobosra 
meg Pajtásra is. A Kisdobos azóta sokat változótt. 
Ezért nem ismertél rá. 

— Most szebb, a papírja is, amint látom. 

— Igen. Én, minden esetre, azt szerettem nagyon, azt 
a régit. Sok-sok szépet találtam benne. Tudod-e, kiktől 
kaptam? 

— Nem. 

— De Zelk Zoltán nevét ismered? 

— Igen. 

— És Nagy Lászlóét? 

— Az övét is. Mindketten költők. Ők írtak a Kisdo- 
bosba? 

— Írtak is és közölték is mások írásait. Ők szerkesz- 
tették először a Kisdobost. Igaz, csak néhány évig, de 
később is szeretettel emlegették a lapot. Mindig tisztel- 
ték a leírt szót és az olvasókat. Sajnos, már egyikük 
sem él. 

Egy kis csend támadt. Apa, bizonyára, iskolás évei- 
ben utazgatott, én meg törtem a fejem, hová tehetném 
el a különleges csomagot, úgy, hogy kéznél legyen, és 
ki ne selejtezze véletlenül valaki. Feltétlenül meg kell 
mutatnom az őrsnek. Hiszen az újságunk — ezek sze- 
rint — most harminc éves. Majd eldöntjük, a belseje is 
szépült-e annyit három évtized alatt, mint a külseje. 
Az egész olyan lesz, mintha apa kisgyerekkorában la- 
pozgatnék. . . 

Valami nesz támadt. Füleltem. Igen, bármilyen hihe- 
tetlen, apának támadt fütyörészni kedve. 


Józsa Teréz 


Görög Júlia rajzai 

Zelk Zoltán 


Van az asztalfiókban egy... 


Van az asztalfiókban egy 
könyve is apának, 

egy költő írt abba verset: 
József Attilának 

hívták azt a költőt. Meghalt. 
Mosni járt az anyja. 

Kisebb volt, mint én, amikor 
elveszett az apja. 


Apa szokta elmesélni 

ezt nekem vasárnap, 
ilyenkor aztán én nagyon 
szeretem apámat. 

Verset is olvas a könyvből, 
. azt, mikor az anyja . 

. kosárral ment a padlásra, 
őt meg sírni hagyta . . . 


Azt is elolvassa, én meg 

hallgatom nevetve, 

hogy csinálja: , Brumma, brumma, 
brummadza?" a medve. 

Meg a pösze kismalacról, 

s hogy olyan a falka, 

ahány malac, ondolálva 

van annak a farka! 


Ilyen gazdag, aki költő, 
kérdezem apámat: 

Övé a sok malac, medve 
s a réten a nyájak? — : 
Mind-mind az övé volt — mondja 
erdők, hegyek, rétek Í 
s ami nagyobb a világnál: 
szíve a szegénynek! 


A szegénynek gondja-baja 
mind-mind az övé volt, 
mert ő is, az Ő szíve is 

a szegényeké volt. 

Akkor ő is olyan volt hát — 
kérdezem apától: 

akkor ő is éppolyan volt, 
mint Petőfi Sándor? 


Mint Petőfi, akinek a 

versét megtanultam, 

s el is mondtam nemrég, mikor 
ötesztendős múltam: 
anyámnak is volt egy tyúkja, 
az is itt lakott bent, 

s ha akarta, az asztalra, 

az ablakba röppent . . . 


Kicsi vagyok, de nemsoká 
felnőtt leszek mégis, j 
veszek majd egy könyvet, s abba 
verset írok én is, 
beleírok én majd abba 
mindent, amit látok: 
enyém legyen, beleírom 
az egész világot! 


Ne mocskold a vizet, 
gunarunk, gunarunk , 
ott iszik a Busa, 


Kutya, ne légy hozzá 
haragos, haragos, 
ha a vizet issza, 
lábához ne kapdoss. 


Ne fuss el előle, 
almafa, almafa, 
törzsed ha dörzsöli 
viszkető homloka. 


Szelek, aludjatok, 

ha lépked, ha lépked, 
fején szalag nincsen, 
nehogy ellökjétek. 


. Nagy László versei 
Figyelmeztetés 


csontsovány szarvasunk. 


Fogolycsirkék 


Zöld mezőben sugár sétál, 
égi felhőt szél hajt, 
fogoly ül a tojásokon, 
rezgő fűre sóhajt. 


Piros hajnal, arany alkony 
sokszor fészkén éri, 

míg kikelnek sárga lábú 
fürge kiscsibéi. 

Kikelnek a fogolycsirkék, 
tüstént lábra állnak, 
szellőfújta virágporban 
indulnak világnak. 
Sütkéreznek, tücskéreznek, 
vadászva bogárra, 


s megrettennek, mikor vihar 
borul a világra. 


Picik még, a szálas búza 

nékik zúgó erdő, 

s nyár végére szárnyuk rebben, — 7 3 
valamennyi megnő. PA ! 
A nagy mezőt, hol tipegtek, 

már magasból látják: v 
szállnak, zengnek alattuk a 
kukoricatáblák. 


Mi is az a Joskar-Ola? 


Ahol mi élünk, annak a szombathelyi lakó- 
telepnek Joskar-Ola a neve. Ilyen nevű város 
— sőt, főváros! — a Szovjetunióban van, 
ahol a Mari Autonóm Köztársaság fővárosa 
viseli ezt a nevet. Jó, jó — de hogyan kerül 
a Mari autonóm köztársaság fővárosának a 
neve Szombathelyre? Erre nálunk az elsősök 
is ugyanazt válaszolják, akár a felnőttek: 
— Ugy, ahogy abba a városba egy Szombat- 
hely nevét viselő városrész! Ugyanis testvér- 
városok vagyunk. Gyakran érkeznek onnan 
vendégek, és városunkból is utazik oda kül- 
döttség. Azt tervezzük, hogy levelezni kez- 
dünk ottani gyerekekkel. Hosszú levelet aka- 
runk írni a magunk életéről. Arról, milyen 
szép ez a mi lakótelepünk! Az iskolánkról, 
mely három esztendős, és gyönyörű. Csapa- 
tunk Kun Béla nevét viseli. Jó dolga van an- 
nak, aki köztünk él — bizony soha nem unat- 
kozik! Uttörőtanácsunk csodálatos dolgokat 
kezdeményez. Igaz, ezeket nem ők találják 
ki egymaguk, hanem ötletládákban gyűjtik 
össze a kisdobosok és úttörők kéréseit, ötle- 
teit. Így aztán van disconk, sportnapok min- 
den valamirevaló szünidőben. Muzsikálunk 
és énekelünk, és a városi , Ki mit tud"-on is 
résztveszünk szép számmal. Olvasó iskola va- 
gyunk: barátunk a könyv — s még hozzá mi- 
lyen jó barátunk! Szívünk vágya, hogy az 
iskola-rádión kívül legyen saját újságunk. 
Amíg ez a kívánság teljesül, addig is szorgal- 
masan gyakoroljuk az újságkészítést — fali- 
újságunkon! 


Kovács Csilla és Kiss Gabriella úttörők 


Budapest XIV., Hunyadvár u. 10. I. em. 4. 


A 0097-81 jelentkezik! Vétel! 


Először is bemutatkozunk, mert az úgy illik! 
A szombathelyi Joskar-Ola lakótelepi általá- 
nos iskola úttörő rádiósai vagyunk. Iskolánk 
rádióműsorát mi készítjük. Ez bizony komoly 
dolog! Mi adjuk mindenkinek tudomására 
azt, ha valami fontos dolog történik, vagy fel- 


adatok várnak ránk. Persze, a rádiónkban 


szerepel szórakoztató műsor, meg ismeret- 
terjesztés csakúgy, mint zene. Sok-sok kilo- 
méternyi a magnószalagaink hossza. Ujabban 
áttértünk a kazettákra, azokat könnyebb ke- 
zelni is, tárolni szintúgy. Az úttörőtanácstól 
kaptuk megbízatásunkat. Kiderült, elégedet- 
tek velünk. Legelső munkánkat aligha felejt- 
jük el: a sporteredményeinkről készítettünk 
összeállítást. Az akadályversenyt meg szám- 
háborúnkat ismertettük. De volt ám olyan 
adásunk is, amikor — mielőtt az elsősök 
meglátogatták volna fogorvos néninket — 
beszélgetést készítettünk, hogy ne féljen tőle 
senki. Azt tervezzük, hogy hamarosan elláto- 
gatunk a szombathelyi Sylvester nyomdába. 
Itt igen sok szép ifjúsági könyv készül. Meg- 
néztük a Móra Ferenc Ifjúsági Könyvkiadó 
könyveit. Büszkék vagyunk, ha az szerepel 
abban az egészen apróbetűs, elsősorban szak- 
embereknek készült részben, hogy , Készült 
Szombathelyen..." Hát ebbe a nyomdába 
látogatunk majd. Szeretjük a mi iskolará- 
diónkat. Különben a címben szereplő 0097 
városunk irányítószáma, csak éppen meg- 
fordítva: 9700 az igazából. Az 1981 pedig 
azt jelenti, hogy akkor, az elmúlt évben ala- 
kultunk — s reméljük, még az unokáink is 
szívesen hallgatják akkor már archív felvétel- 
ként, a mi műsorunkat! 


Gönye Réka úttörő 


Urbán Zoltán 9 éves tanuló rajza, 
1163 

A rigmust úgy folytathatnánk, hogy: kirán- 
dulni, kirándulni mindig szeretünk! És ez így 
igaz. Ezért választottuk az Erdőnjáró nevet. 
Összel és télen is találkozunk, de igazi évsza- 
kunk a kedves tavasz. Faliújságunkon hatal- 
mas tölgyfa rajza látható — középen egy 
nagy makkal, s az ágakon kicsinyekkel. 
A nagy makkon tanár bácsink neve áll, 
Devecsery Lászlónak hívják, nagyon szeret 
bennünket és mi is ragaszkodunk hozzá. Ve- 
lünk jön sétálni, kirándulni — sőt néha vala- 
melyik kislányát is magával hozza. Verseket 
ír, és kedvet csinál nekünk is írásra, olvasásra, 
sétára. Nagyon szeretjük a mi iskolánkat! 


Tütő Sipos Krisztina rajtitkár 4]c 
Keresztes Kinga őrsvezető 

Iskolánkban irodalmi színpad működik. Tag- 
ja lehet kisdobos csakúgy, akár úttörő. Per- 
sze, a kedv nem elég, valamit tenni is kell. 
Sok színdarabot és jelenetet tanultunk már, 
például a Sutbanalvó Iván című színdarabot, 
a Többsincs királyfi című mesejátékot. A na- 
gyobb ünnepségeken műsorunkkal szerepe- 
lünk. Ha nincs színdarab, akkor magunk 
írunk! Április negyedikéről úgy emlékezünk 
meg, hogy a verseket és rövid prózát tűz- 
piros ruhában adjuk elő. Szeretnénk panto- 
mimet tanulni, ehhez a helyzetgyakorlatokat 
már elkezdtük gyakorolni. Nem is olyan 
könnyű! 

Horváth Adrien 

Czeglédi Krisztina úttörők 

Dobra verjük" 


Garai Péter 
Nyúlfuttató 


Valahányszor úgy gondolja, 
veszélyes a helyzet, 

a nyuszi, csak úgy magában 
hadarja e verset: 

Jó nyúltappancs ! 

Nagyot toppants ! 

Rúgj a földbe: 

— visszarúg! 

Így a nyuszi messzi jut! 


Mire verse végére ér, 
úgy elinal, akár a szél. 

meg. A második hely : a szurdok küspöki Katica őrs tagjaié, a harma 
a magyarnándori Tulipáné a megye kisdobosai között. Mindhárom 
gratulálunk. Ők, bizony, elmondhatják : duplán nyertünk! 


Hajtás, pajtás! Kár, hogy ezt a feiszólítást nem mindenki hallja meg 
senkinek nem ártana, különösen nem, ha úgy kezdené a hajtást, ahog 
a szegedi Balázs Béla Úttörőház munkatársai kitalálták. Hajtás, pajt. jel. 
szóval szerveztek hétvégi programot azoknak a gyerekeknek, akik nem jut 
nak be az úttörőházba, nem érdeklődnek annak rendezvényei iránt. Sóhajt 
zás helyett, lám, a régi, bevált receptet alkalmazták: ha a hegy nem 
Mohamedhez, Mohamed megy a hegyhez. Ők mentek. Az északi városr 
és Tarjánban rendezték meg a szabadszombati játékos sportveté 
a Hajtás, pajtás!-t. Remek hétvégék voltak. Ezen felbuzdulva, szinte az . jész 
úttörőházat becsomagolták és azzal is vándorútra indultak. Pontosabban 
Az úttörőház bemutatkozik címmel rendeztek és rendeznek ezután is vándc 
kiállítást a szakkörök munkáiból. Ha meg már elkészül egy-egy kiállít 
sem könnyebb, mint az összegyűlteknek megtanítani egy-egy új ját. 
aztán mindjárt kipróbálni velük, igazán jó játék-e az a játék. És ez még 
a kezdet! További Hajtás, pajtás!-ok, vándorkiállítások és ötletek, lk s , 
sek várhatók. Alkalmasint elújságoljuk. 


A Sághegyen. A Vas megyei kisdobosok és úttörők szívesen rendezik a nagy, 
megyei túrákat sághegyi végállomással. Ott találkoznak a különféle n :hé 

ségi fokú és hosszúságú útvonalat bejáró gyerekek. A kirándulás közben pe: 
megismerkednek a környék rendkívül gazdag növényvilágával. Akinek maga 
a túra nem elég fárasztó, talál egyéb sportolási lehetőséget, sőt, ha megéhezik, c, 
még tüzet is rakhat a főzéshez. Mindenki azt eszi, amit főzött, de egyetlen 
krónikás sem akadt még a megyében, aki valami maradékot jegyezhetett vol na 
fel a hagyományos túra és főzőcskézés után. 


Az almásban találtak egymásra. Aki azt hiszi, hogy érzelmes történet 
következik, az, bizony, téved. A mezőhegyesi KISZ-szervezet és úttörőcsa- 
pat találkozásáról adunk hírt. Akár hihető, akár nem, azért vált igazán szo 
rossá, és barátivá a gyerekek és a már felnőtt fiatalok kapcsolata, mert eg 
kis ideig együtt szedték az almát a helyi termelőszövetkezet almáskertjében. 
Még akkor, ősszel elhatározták, hogy keresetüket közösen költik majd el. 
Így is tettek. Pénzükből rendeztek már közös vetélkedőt, kirándulást, egy 
részét meg felajánlották a kambodzsai gyermekváros építésére. Így csöppe 
sem meglepő, hogy a község csapata őrzi az , Úttörők az ifjúkommunistá- 
kért" mozgalomban elért első helyet jelképező vándorzászlót. További sike- 
res együttműködést kívánunk. 


A legifjabb. A Nógrád megye napilapjának legfiatalabb tudósítója a mátra- 
verebélyi Kaszás Tamás harmadik osztályos és természetesen kisdobos. 
A környék felnőttjeiről, a szülőkről számolt be. Leírta, mennyiféle és milyen 
értékes társadalmi munkát végeztek nemrégiben iskolájuknak. A leglátvá- 
nyosabb a fal kőporozása és az ablaktisztítás volt. 


Húsvéti tojások. Mellékletünkön húsvéti tojás díszeket közlünk. Elkészí- 
tésük roppant egyszerű; vágd ki, és a mellékelt ábra szerint készítsd el a tal: 
pát. Az ünnepi asztalra dísznek is szép, ajándéknak úgyszintén. A tojások 
dísze eredeti népművészeti minta. Aki ügyes, azigazi tojásokra is rá- 
festheti ezeket, s így valódi, húsvéti ajándék lehet jóbarátnak, locsolóknak. 
Persze, ezeket a mintákat akár kézimunkára hímzésmintának is átmásolhat. 
játok! 

Még leírni is sok az, hogy 30, azaz 
harminc évesek vagyunk! Bizony, 
a KISDOBOS ennyi idős! Annyi, 
amennyi talán édesanyád, vagy apu- 
kád. Tehát mindenképpen felnőtt. 
Persze olyan felnőtt és csak annyira 
felnőtt, hogy tudjon veletek kedves 
olvasóink vidáman játszani, verselni, 
nagyokat nevetni. Ezeket a tulajdon- 
ságainkat reméljük megőrizzük a kö- 
vetkező száz, azaz 100 évig — per- 
sze a ti segítségetekkel. 

Erről is azért írtam hosszabban, 
mert nemrég Esztergomban, a Ré- 
vész Béla úttörőházban járva kis- 
dobosokkal lapot , szerkesztettünk". 
Ki mit szeretne, hogyan csinálná — 
erről beszélgettünk. Közben volt, 
aki rajzolt, és találkozónk végén va- 
lóságos MINI-KISDOBOS-sal lepett 
meg. Köszönet érte! Úgy tűnik azon- 
ban, hogy a csoportos vállalkozókon 
túl egyéniek is akadnak. Mert kép- 
zeljétek csak! Nemrég Balogh Ká- 
. roly őrsvezető, kisdobos (Nyíregy- 

Doroszlay Ivett kisdobos rajza, Kenyeri, Béke u. 17. 9514. 


háza, Ószőlő u. 99. III. e. 19. 4400) is 


lapot szerkesztett, egy kicsi Kis-. 


dobost. Hogy mi minden van ebben? 
Simon István verse, Móra Ferencről 
megemlékezés és arckép, s részlet 
a Zsombor deák történetéből, de 
cselesen — mert a legizgalmasabb 
résznél hagyta abba ez a Karcsi gye- 
rek, azzal, hogy , Ha érdekel olvasd 
el a Titulász bankója című könyv 80. 
oldalán a befejezést! Még kiváló 
költőnk Devecseri Gábor Cinke és 
Orángután című verse is helyet ka- 
pott a folyóiratban! Aki szereti a ka- 
landos történeteket, az elolvashatja 
Hevesi Lajos: Jelky András kaland- 
jainak történetét is! 

VERSEK hirdeti a rajzolt színes 
cím, utána a szerző neve: költötte 
Balogh Károly (én). Rajz-óra 

Tér, forma, szín, 

ősállat, — ez hím, 

versenyfutás, atlétika, 

szórakozás, — ez nem vita! 
Hajtogatás, társasjáték  dobókoc- 


kával és rejtvények — olyan, akár 
az igazi Kisdobos! Köszönjük Karcsi! 

Azt hiszem játéknak és szórako- 
zásnak sem lenne rossz — épp az 
esztergomiak próbálkozásán és Kar- 
csi lapján nekibuzdulva, ha mondjuk 
egy őrsi vagy rajösszejövetelen ügyes 
olvasóink lapot  készítenének. 
Még nevet is adhattok neki, mást, 
mint a miénk. Aki rajzolni szeret, a 
rajzoljon, aki verselni, az írjon ver- 
set — tehát mindenki a saját kedv-. 
telését teljesítse a közös lapban. 
A legügyesebbeket küldjétek el! Ez is 
ÖTLET! Méghozzá olyan, melyet. 
szíves-örömest jutalmazunk. t 

A jutalom lehet az — budapestiek- 
nél —, hogy szerkesztőségünket 
meglátogatjátok, és találkozunk. Vi- 
déki kisdobosokat pedig mi, a szer- 
kesztőség látogat meg! Írjatok, raj- 
zoljatok — és a beküldött munkákra 
írjátok rá az , ÖÖ" — ötlet — betűt. 
Beküldési határidő 1982. május 15. 
Rajta, szerkesszünk együtt! 


Kisdobc 


Ha egy úE rdsááját Teát ké út § 8. ly 
md az 1. ábrán látható vonalakat . § 83 18 

zek mentén végigvágod, már el is Ferkai Loránt: Szobai játékok 
készült egy aprócska baba vagy já- 3 
kállat részére alkalmas , libegő" 
.). A kellő helyre szúrt drcrótkampót 
fűzd hosszú fonalra. Ezt tetszésed 
erint kilincsek vagy szekrénykul- 
csok között feszítsd ki. Ha a fonal 
egyik végére valamilyen súlyt (5) 
kötözöl, még könnyebben működ- 
tetheted. 


Üres gyufásdobozból gyorsan csi- 
nálhatsz tornászó figurát (3.), ha 
két oldalára kartonlábakat (L), felül- 
re pedig fejet ragasztasz, papírral bo- 
rítod és kifested, majd egy huzalda- 
rab (H) segítségével két mozgatható 
kart (K) szerelsz reá. A karok végén 
egymástól 15 milliméternyire szúrj 
két-két lyukat, s fűzz ezeken át egy 
erős fonalat (4.). A fonal két végét 
csomózd egybe, két-két ujjad akaszd 
bele, s egy-két körbeforgatás után 
úzgáld-engedd, míg forgásba, tor- 
nászásba nem kezd a figura. A lábakat 
is készítheted mozgathatóra! 


Veszélytelen szobai rakétát sem 
nehéz csinálni. Szívószálra (5. ábra 
SZ) tekerj egy-két réteg újságpapírt 
(U), erre egy 2x 92 cm nagy papír- 
lapot sodorj rá, majd enyvezd, ra- 
gaszd csővé. A papírcsövet húzd le, 
az újságpapírt húzgáld ki belőle, 
majd a csőre (6. ábra CS) ragassz 
három irányító lapocskát (I). A cső 
egyik végét dugd be radírdugócská- 
val (R). A kilövőszerkezet egy be- 
dugaszolt végű flakon (7.). A dugót 
(D) fúrd át, a szívószálat dugd át a 
lyukon, s a dugót szorítsd bele a fla- 
kon (F) nyílásába. Ha most (8.) a szí- 
vószálra ráhúzod a csövet, vagyis a 
"rakétát, és egyet nyomsz a műanyag 
 flakonon, az összepréselt levegő azt 
.a magasba repíti. 

Vízszintes: 2. Malac teszi. 4. Elzokogja bánatát. 6. Névelővel évszak, 
8. .... szülő (öregapám szülője). 9. Egyszerű eszköz. 11. Tagadószó, 
12. Taszít. 14. Fogoly. 15. Húsvéti ajándék. 17. Valaminek a tartója. 
Függőleges: 1. Közelgő ünnep. 2. Visszafelé: éneket. 3. Ijed. 4. Fordított 
személynévmás. 5. Orsó közepe. 6. Ájul. 7. Ruhán van. 10. Csomóz. 11. 
Madár. 13. Tyúk hangja. 14. Vízi állat. 16. Nem rossz. (Ékezet hiba.) 
Beküldendő: vízszintes 6., 15., függőleges 1. 


Csigavonalban egy csúfolódó mondást írtunk, amit 
annak mondanak, akit sikerült becsapni április elsején 
— de folytatólag azt is odaírtuk, amit válaszolnak 
a csúfolódásra. 


Figyelem! E havi megfejtésedet őrizd meg a márciusival együtt, és csak a májusival küldd el mindhármat. A fel- 
ső sarokban levő 8-as számot is tedd hozzá! 

A címoldal Keresztes Dóra, a hátsó címoldal Vida Győző rajza. 

A képtörténetet Papp László írta, Felvidéki András rajzolta. 


Nem pompás kerti virág, 
pénzt érte senki se ád. 
Ruhája mégis finom 
aranyszirom. 


Dajkálja hűvös mező, 
szél fújja lengedezőn, 
korai füvek felett 
virít, nevet. 


Messziről úgy látod őt, 
a nyurga integetőt: 
mint apró aranymarok, 
sugarat dob. 


Engem is szembedobott, 
boldog most azért vagyok, 
kívánok mindenkinek 

ily örömet. 


